Gulruh Rahimova. Gulrux Ilhambekovna Rahimova (tugʻ. 1992-yil 29-sentyabr, Xorazm viloyati, Oʻzbekiston) — oʻzbekistonlik para dzyudochi, 70 kg gacha vazn toifasida ishtirok etadi. 2016-yilgi Yozgi Paralimpiya oʻyinlarining bronza medali sovrindori, Para-Osiyo oʻyinlari, Islom birdamligi oʻyinlari, Osiyo chempionati va Jahon kubogi bosqichlari sovrindori. Faoliyati. 2012-yilda Samarqandda oʻtkazilgan mamlakat chempionatida 78 kg yuqori vazn toifasida kumush medali, 2014-yili Termizda 78 kg boʻlgan sportchilar bahsida bronza medalini qoʻlga kiritdi. 2014-yilda Inchxonda (Koreya Respublikasi) boʻlib oʻtgan Yozgi Para-Osiyo oʻyinlarida 70 kg vazn toifasida u finalda xitoylik dzyudochi Syan Chjouga. 2015-yilda Egerda (Vengriya) koʻzi ojizlar va zaif koʻruvchilar oʻrtasida oʻtkazilgan dzyudo boʻyicha jahon kubogi bosqichida 70 kg boʻlgan vazn toifasida bronza medalini qoʻlga kiritdi. Ammo Seulda (Koreya Respublikasi) boʻlib oʻtgan koʻzi ojizlar va zaif koʻruvchilar oʻrtasidagi Jahon oʻyinlarida dzyudo boʻyicha 70 kg vazn toifasida u bor-yoʻgʻi yettinchi oʻrinni egalladi. 2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida 70 kg gacha vazn toifasida u bronza uchun kurashda vengriyalik dzyudochi Nikolett Saboni. Oʻsha yili Oʻzbekiston Respublikasi Prezidenti Shavkat Mirziyoyevning farmoni bilan Gulruhni Jasorat medali bilan taqdirlangan. 2017-yilda Bokuda (Ozarbayjon) boʻlib oʻtgan Islom birdamlik oʻyinlarida 70 kg vazn toifasida parasportchilar oʻrtasida bronza medalini qoʻlga kiritdi. Toshkentda dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Osiyo chempionatida u oʻz vazn toifasida bronza medalini qoʻlga kiritdi. Oʻsha yili Toshkentda dzyudo boʻyicha koʻzi ojizlar va zaif koʻruvchilar oʻrtasida oʻtkazilgan jahon kubogi bosqichida 70 kg vazn toifasida bronza medalini qoʻlga kiritdi.